KLASA: 112-01/25-01/3

URBROJ: 2163-35-02/1-25-1

Svetvinčenat, 16.01.2025.

Na temelju članka 13. stavak 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10), članka 8. Pravilnika o kriterijima za utvrđivanje natprosječnih rezultata u radu i načinu isplate dodataka za uspješnost na radu službenika i namještenika Jedinstvenog upravnog odjela Općine Svetvinčenat („Službene novine Općine Svetvinčenat“ broj 3/24), i članka 46. Statuta Općine Svetvinčenat („Službene novine Općine Svetvinčenat“ broj 2/13, 2/21), a u skladu s sredstvima planiranim u Odluci o donošenju Proračuna Općine Svetvinčenat za 2025. godinu s projekcijama Proračuna za 2026. i 2027. godinu („Službene novine Općine Svetvinčenat “ broj 12/24), Općinski načelnik Općine Svetvinčenat donio je dana 16. siječnja 2025. godine slijedeću

**O D L U K U**

**o utvrđivanju mase sredstava za isplatu dodataka za uspješnost na radu službenicima Jedinstvenog upravnog odjela Općine Svetvinčenat i namještenicima Vlastitog pogona Općine Svetvinčenat za 2025. godinu**

**I.**

Masa sredstava za isplatu dodataka za uspješnost na radu službenika u Jedinstvenom upravnom odjelu Općine Svetvinčenat i namještenika u Vlastitom pogonu Općine Svetvinčenat za 2025. godinu, koja se službenicima i namještenicima može isplatiti za ostvarene natprosječne rezultate rada, čime ostvaruju pravo na isplatu dodatka za uspješnost na radu, utvrđuje se u 16,05%-tnoj visini u Proračunu Općine Svetvinčenat za 2025. godinu planiranih sredstava za isplatu bruto plaća službenika i namještenika u Jedinstvenom upravnom odjelu i Vlastitom pogonu Općine Svetvinčenat.

**II.**

Sredstva iz točke I. ove Odluke osigurana je u Proračunu Općine Svetvinčenat za 2025. godinu, oznaka Aktivnost A201001, ostali rashodi za zaposlene u Jedinstvenom upravnom odjelu, proračunska pozicija broj: R0015-312, i Aktivnost A220501 ostali rashodi za zaposlene u Vlastitom pogonu, proračunska pozicija broj: R0136-312.

**III.**

Ova Odluka stupa na snagu danom objave u „Službenim novinama Općine Svetvinčenat“.

DOSTAVITI:

1. Službene novine Općine Svetvinčenat
2. Računovodstvo
3. Pismohrana

OPĆINSKI NAČELNIK

**Dean Perković, mag.oec.**